Шәачатәи ахәаахәҭратә ҩны аҟны ахаҵа ахысра далагеит
10:16 26.09.2021 (ирҿыцуп: 10:28 26.09.2021)
8
© Sputnik / Михаил Мокрушин"МореМолл"
© Sputnik / Михаил Мокрушин/
Шәачатәи ахәааҭратә ҩны аҟны ҩыџьа ахацәа рыбжьара иҟалаз аимак иахҟьаны, руаӡәк ахысра далагеит, ацәгьоуцәа аанкылоуп.
АҞӘА, цәыббра 26-Sputnik. Шәачатәи ахәаахәҭратә ҩны "Моремолл" аҟны ахаҵа ахысра далагеит, ахҭыс ҟалеит цәыббра 25 ахәылбыҽха, аинформациа цәырҵит асоциалтә ҳақәа рҟны.
Ахысра аҭыԥ шамаз шьақәдырӷәӷәеит Краснодартәи атәылаҿацә иатәу ААР аусзуҩцәа.
"Цәыббра 25 Шәачатәи ахәаахәҭратә ҩны "Моремолл" аҟны ҩыџьа ахацәа ажәақәа еимаркит. Аимак аамҭазы 22 шықәса зхыҵуа аҭыԥантәи аҷкәын ахысра далагеит. Ацәгьоуцәа аанкылоуп. Аӡәгьы ааха имоуӡеит", - рҳәеит аусбарҭаҿы.
Ахҭыс збаз ражәақәа рыла, ахаҵа ахысра далагеит "Моремолл" актәи аихагылаҿы.